open-index/open-wikipedia-markdown huggingface dataset:
Bruder i krig

***Bruder i krig*** (eng. *Bride Wars*) er en amerikansk romantisk komedie fra 2009. Filmen er regissert av Gary Winick, og har Kate Hudson og Anne Hathaway i hovedrollene.

## Handling
Liv (Kate Hudson) og Emma (Anne Hathaway) er to kvinner i midten av tjueårene som har vært bestevenninner nesten hele livet og som er enige om absolutt alt. Så når mennene i deres liv frir til dem nesten eksakt samtidig, blir de naturligvis ekstatiske på hverandres vegne, og de bestemmer seg for å gifte seg i deres felles drømmekirke - på forskjellige datoer. Men en feil skjer i systemet og de blir oppført på samme dag.

I stedet for å være voksne og avtale at en av dem gifter seg en annen dag i stedet, blir begge helt manisk sta på at de skal ha akkurat den datoen, og at de skal ha det perfekte bryllupet de har sett for seg. Snart er bestevenninnene bitre fiender som gjør alt for at den andres bryllup skal bli en marerittdag.

## Rolleliste
* Kate Hudson i rollen som Liv
* Anne Hathaway i rollen som Emma
* Bryan Greenberg i rollen som Nate
* Chris Pratt i rollen som Fletcher
* Steve Howey i rollen som Daniel
* Candice Bergen i rollen som Marion
* Kristen Johnston i rollen som Deb
* Michael Arden i rollen som Kevin
* Victor Slezak i rollen som Colson
* Kelly Coffield Park i rollen som Kathy
* John Pankow i rollen som John
* Zoe O'Grady i rollen som Young Liv
* Shannon Ferber i rollen som Young Emma
* June Diane Raphael i rollen som Amanda

## Trivia
* Filmen var først påtenkt som en tenåringskomedie, med Emma Roberts som Liv og Nikki Reed som Emma.

## Eksterne lenker
* 
*
San Luigi dei Francesi

**San Luigi dei Francesi** er et barokk kapell i Roma, innviet til den franske helgen Ludvig IX.

Ved Cappella Contarelli i kapellet vises kjente malerier av Caravaggio, som «*[[Matteus' kallelse]]*», og «*[[Matteus' martyrium]]*» og «*[[Matteus og engelen]]*».


Fil:The Inspiration of Saint Matthew by Caravaggio.jpg|«*[[Matteus og engelen]]*» (1602)
Fil:The Martyrdom of Saint Matthew-Caravaggio (c. 1599-1600).jpg|«*[[Matteus' martyrium]]*» (1599-1600)
Fil:CaravaggioContarelli.jpg|«*[[Matteus' kallelse]]*» (1599-1600)


## Referanser


## Eksterne lenker
* 
* Churches of Rome Wiki
William Walker

**William Walker** er navnet til flere personer:

*William Walker (leiesoldat) (1824&ndash;1860) - president i Nicaragua
*William Walker (syklist) (født 1985) - australsk syklist
Wang Jiarui

**Dr. Wang Jiarui** (; født i september 1949 i Qinhuangdao i provinsen Hebei i Kina) er en ledende kinesisk kommunistisk politiker. Han er leder for kommunistispartiets internasjonale departement. 

Han hart gjort seg bemerket som en partiets kontaktmann med de nordkoreanske kommunistledere i Pyongyang der han har drøftet diplomatiske anliggender.

Wang begynte i arbeidslivet i juni 1970, og ble medlem av det kinesiske kommunistiske parti i oktober 1973. Fra juni 1970 til april 1972 var han postmann og regnskapsfører ved et postkontor i Changchun i provinsen Jilin. Han studerte deretter post-relatert engelsk ved havsfakultetet ved Shanghais maritime universitet. Så fortsatte han i Changchun, men som spesialist for internasjonal post. Han ble forfremmet i rask rekkefølge og kom i oktober 1985 fra Changchun til Beijing der han ble ansatt ved ministeriet for post- og telekommunikasjon. Der ble han også forfremmet, og han studerte økonomi ved siden av, og i desember 1994 ble han ministeriets direktør for markedsdistribusjon.

I august 1995 ble Wang utnevnt til partistillinger i Qingdao i provinsen Shandong, og ble både viseborgermester og vise partisjef der. Så fortsatte han med høyere utdannelse, først ved Fudanuniversitetet og så ved Den sentrale partiskole i Beijing. I september 2000 ble han visedirektør for det kinesiske kommunistiske partis sentralkomites departement for internasjonale anliggender, og ble departementets direktør i mars 2003. 

## Referanser


## Eksterne lenker
*
He Yafei

**He Yafei** (, født i mars 1955 i Ningbo i provinsen Zhejiang i Folkerepublikken Kina) er en kinesisk diplomat. Han ble i 2010 en av Folkerepublikkens viseutenriksministere.

He Yafei studerte blant annet ved IHEID i Genève. Som viseutenriksminister har han særlig tilsyn med Nord-Amerika og Oseania, internasjonale organisasjoner og konferanser, våpenkontroll, protokoll, Hongkong, Macao og Taiwan.

## Referanser


## Eksterne lenker
*
Liste over falske venner

**Liste over falske venner** er et utvalg «falske venner», det vil si feil man lett kan begå under oversetting fra nærbeslektede språk.

__TOC__

## Engelsk

## Svensk

Kilde: 

## Dansk

## Tysk

## Italiensk

## Fransk

## Referanser
Axel Heiberg (1875–1952)

**Axel Heiberg** (født 3. april 1875 i Vestre Aker, død 7. august 1952) var en norsk jurist og høyesterettsadvokat. 

Etter cand.jur. i 1900 var han dommerfullmektig et par år og sekretær i Justisdepartementet 1902–06.  Han tok advokaturen i 1906 og drev fra 1914 eget firma, fra 1926 sammen med H. J. Grundt og fra 1940 også sammen med sønnen Axel Heiberg jr. (1908–88).  

Han var far til arkitekten Bernt Heiberg (1909–2001), og bror av Eivind Heiberg (1870–1939) som var sjef i NSB. 

## Se også
* slekten Heiberg

## Referanser
Daily Afghanistan

***Daily Afghanistan*** er den første uavhengige engelskspråklige avisen i Afghanistan. Den dekker nasjonale og internasjonale nyheter, og har et opplag på rundt 4800. Den blir utgitt av Afghanistan Group of Newspapers, en uavhengig mediagruppe som også utgir **Daily Outlook Afghanistan**. Avisen er den største avisen i Dari/Pashto i Afghanistan.

## Media i Afghanistan
Media er et noenlunde nytt fenomen i landet som før ble styrt av Taliban. På grunn av analfabetisme og dårlig lesekultur i landet er skriftmedia begrenset til urbane områder. Radio er den eneste mediakilden for hovedandelen av landets befolkning som bor utenfor de mer tettbygde strøkene.

## Sirkulasjon
Daily Afghanistan går stort sett ut til ambassader, ikke-statlige organisasjoner, De forente nasjoner, offentlige områder, utdannelsesinstitusjoner og andre organisasjoner. Både Daily Afghanistan og Daily Outlook Afghanistan gis ut i 32 av 34 provinser. Et begrenset antall kopier utgis også i Pakistan og Dubai. Avisen ble grunnlagt den 26. februar 2004 av Dr. Hussain Ali Yasa.

## Fri og uavhengig media
I Afghanistan er skrevet media vanligvis politisk. Mange av dagsavisene er tilknyttet til et av de lokale partiene. Regjeringen gir ut seks aviser. Daily Afghanistan er den eneste uavhengige avisen som gis ut på engelsk, og den får ingen støtte fra regjeringen, eller reklameplass. På grunn av den store sirkulasjonen på landsbasis får avisen mye av sin støtte gjennom reklamekampanjer for bedrifter.

## Eksterne lenker
* Hjemmeside for Daily Afghanistan (Dari)
* Hjemmeside for The Daily Outlook Afghanistan
Internasjonal domstol

En **internasjonal domstol** er en domstol som dømmer i folkerettssaker. I motsetning til nasjonale domstolers kompetanse til å dømme en stats borgere har ikke folkeretten noen formell dømmende kompetanse overfor statene, og en internasjonal domstol har derfor kun kompetanse i den grad de enkelte stater velger å anerkjenne domstolens rett til å avsi dommer innenfor et gitt område. Dette følger av suverenitetsprinsippet i folkeretten. 

En internasjonal domstol opprettes vanligvis gjennom en traktat mellom nasjoner eller som en del av en større mellomstatlig organisasjon, slik som FN.

## Internasjonale globale domstoler
* Den internasjonale domstolen i Haag (folkerettens eneste generelle domstol)
* Den internasjonale straffedomstolen i Haag
* Den faste voldgiftsdomstolen i Haag
* Den faste domstol for mellomfolkelig rettspleie i Haag (i dag erstattet av Den internasjonale domstolen)
* Den internasjonale havrettsdomstolen i Hamburg

I tillegg finnes det en rekke internasjonale domstoler som har sitt virkeområde i mindre geografiske områder, slik som Den europeiske menneskerettsdomstol i Strasbourg.

## Referanser
Sherman Garnes

**Sherman Garnes** (1940–1977) var en amerikansk sanger, og en av grunnleggerne av gruppa the Teenagers.

## Liv og virke

Garnes vokste opp i nabolaget Washington Heights, nord på Manhattan i New York. Sammen med skolekameraten Jimmy Merchant danna han vokalgruppa The Earth Angles i 1954. Noe seinere blei de begge med i en kvartett sammen med Herman Santiago og Joe Negroni. Gruppa sang på gatehjørnene i nabolaget under skiftende navn: The Ermines, The Coupe de Villes og The Premiers. I 1955 tok den tolvårige Frankie Lymon kontakt med dem etter en skolekonsert. Han fikk innpass i gruppa som førstetenor, mens Santiago sang førstestemmen. Garnes sang bass med en stemme som var uvanlig dyp for alderen. Seinere det året fikk de kontakt med plateprodusenten George Goldner, som gav gruppa kontrakt under det nye navnet the Teenagers.

### The Teenagers

Den første låten gruppa spilte inn, var «Why Do Fools Fall in Love». Det blei Lymon som sang førstestemmen ved innspillinga, og det var tydelig at han både var den mest talentfulle og den med best publikumstekke. Han fortsatte derfor som førstesanger, og gruppas navn blei raskt til Frankie Lymon & the Teenagers. Plata kom ut i januar 1956 og blei en storslager både i USA og Storbritannia. Det påfølgende året kom nye plater i rask rekkefølge, og flere av dem oppnådde gode listeplasseringer. Gruppa reiste på suksessfulle turneer, og den var med i filmen *Rock, Rock, Rock* (1956).

I 1957 forlot Lymon the Teenagers. Gruppa fortsatte uten ham og spilte inn en del plater med varierende førstesangere, men uten særlig suksess. Med ulike besetninger har den fortsatt å opptre etter det.  Garnes døde imidlertid i 1977. 

Frankie Lymon and the Teenagers (med originalbesetning) blei i 1993 innvalgt i Rock and Roll Hall of Fame og i 2000 i Vocal Group Hall of Fame.

## Referanser




## Eksterne lenker
*
Small Arms Survey

**Small Arms Survey** er et prosjekt om håndvåpen ved Institut de hautes études internationales et du développement (IHEID) i Genève i Sveits. Prosjektet har som mål å frambringe og utbre informasjon om håndvåpen og bruk av slike i våpenkriminalitet, volds- og konfliktsituasjoner. Det overvåker bruk og utbredelse av små og lette våpen, inkludert handel og eksport. Small Arms Survey utarbeider statistikk og databaser og utgir ulike publikasjoner. Publikasjonen *Small Arms Survey* ble første gang utgitt i 2007 og har kommet årlig siden. 

Prosjektet ble etablert i 1999 etter initiativ fra myndighetene i Sveits. Det er støttet økonomisk av det sveitsiske utenriksdepartementet, og har mottatt støtte fra myndighetene i Australia, Belgia, Canada, Danmark, Finland, Frankrike, Nederland, New Zealand, Norge, Spania, Storbritannia, Sverige, Tyskland og USA. Prosjektet er også støttet av ulike organisasjoner og programmer i FN-systemet.

## Referanser


## Eksterne lenker
* Small Arms Survey, offisielt nettsted
Control Arms Campaign

**Control Arms Campaign** er en internasjonal kampanje for regulering av våpenhandel igangsatt i 2003 av Amnesty International, International Action Network on Small Arms (IANSA) og Oxfam International. 

Kampanjen arbeider for inngåelse av en forpliktende internasjonal våpenhandelsavtale som den mener kan gjøre slutt på for enkel tilgang til våpen og ammunisjon. Control Arms Campaign anser at tilgang til våpen og ammunisjon bidrar til konflikt, fattigdom og brudd på menneskerettigheter og internasjonal humanitær rett. En rekke internasjonale og nasjonale frivillige organisasjoner er tilsluttet kampanjen.

## Referanser


## Eksterne lenker
* Control Arms Campaign, offisielt nettsted
Concerned for Working Children

**Concerned for Working Children** er en indisk organisasjon etablert i 1980 og basert i Bangalore. Den arbeider for å støtte barnearbeidere, men er motstander av lovforbud, som organisasjonen anser som en for enkel løsning på problemet. Organisasjonen fremmer i stedet tiltak som den anser er egnet til å bedre situasjonen for de arbeidende barn, deres familier og lokalsamfunnene de bor i, med sikte på å avskaffe barnearbeid gjennom dette. 

## Referanser


## Eksterne lenker
* Concerned for Working Children, offisielt nettsted
Acherontiini

* se systematisk inndeling

**Acherontiini** er en gruppe (tribus) av sommerfugler som tilhører familien svermere (Sphingidae).

## Utseende
De er store, kraftige sommerfugler med spoleformet kropp og smale vinger, noen er meget raske flygere. På farge er de gjerne grå eller brune, bakvingene ofte rosa eller gule, med tverrstriper av samme farge på bakkroppen.

## Levevis
Disse svermerne henger gjerne på svirrende vinger foran blomster og suger nektar ved hjelp av den ofte meget lange sugesnabelen – et unntak her er slekten *[[Acherontia]]* som har en ganske kort og kraftig sugesnabel og ikke besøker blomster, men gjerne stjeler honning fra bikuber. Mange arter kan vandre over lange avstander. I Norge hender det at de vandrende artene dødningehodesvermer (*Acherontia atropos*) og vindelsvermer (*Agrius convolvuli*) besøker landet. Larvene lever på mange forskjellige urter, busker og trær.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Sphinginae Latreille, 1802
************** Slektsgruppen Acherontiini Boisduval, 1875
*************** Slekten *[[Acherontia]]* Laspeyres, 1809 – tre arter, hjemmehørende i varme deler av den gamle verden
**************** Dødningehodesvermer, *[[Acherontia atropos]]* (Linnaeus, 1758) – kan forekomme som immigrant over hele Norge, men ikke så hyppig som vindelsvermeren.
**************** *[[Acherontia lachesis]]* (Fabricius, 1798) – Sørøst-Asia
**************** *[[Acherontia styx]]* (Westwood, 1847) – Asia, kjent fra grøsserfilmen nattsvermeren (The Silence of the Lambs)
*************** Slekten *[[Agrius]]* Hübner, 1819 – seks arter
**************** Vindelsvermer, *[[Agrius convolvuli]]* (Linnaeus, 1758) – kan forekomme som immigrant over hele Norge
**************** Søtpotetsvermer, *[[Agrius cingulata]]* (Fabricius)- erstatter vindelsvermeren i Amerika
**************** *[[Agrius godarti]]*
*************** *[[Callosphingia circe]]* (Fawcett, 1915)
*************** Slekten *[[Coelonia]]* Rothschild & Jordan, 1903 - tre arter
*************** *[[Megacorma obliqua]]* (Walker, 1856)

## Kilder
* Markku Savela's Lepidoptera and some other life forms: Sjekkliste over artene. Hentet 2.10. 2012.
## Eksterne lenker
*
Kommuneingeniør

**Kommuneingeniør** er en historisk yrkestittel på en person med det øverste ansvaret for de tekniske tjenestene i en landkommune, tilsvarende tittelen byingeniør eller stadsingeniør i en bykommune. De tekniske tjenestene omfatter typisk:
* Kommunale veier
* Vann og avløp
* Renovasjon
* Byggesak, inkludert reguleringsplaner
* Drift og vedlikehold av kommunale bygninger
* Brannvesen

## Historie
På 1800-tallet og langt inn på 1900-tallet var det ulikt lovverk for bykommuner og landkommuner.
I 1845 ble den første alminnelige bygningslov vedtatt. Den var bare gjeldende i bykommuner og en stripe på 75 alen (ca. 47 meter) på utsiden av bygrensen, men loven kunne også settes i kraft for forsteder til byer og større tettbebyggelser. Der loven var gjeldende skulle det opprettes bygnings- og reguleringskommisjoner som skulle forestå planlegging av gater og plasser, og det ble gitt mulighet for ekspropriasjon av grunn for anlegg av gater og veier.

Ved ny lov av 1869 ble det åpnet mulighet for at bygningsloven også kunne innføres i hele landkommuner, som da fikk status som bygningskommuner. I slike kommuner ble det etterhvert nødvendig å ansette en person med teknisk kompetanse som hadde ansvaret såvel for arbeidet med byggeprosjekter, som for de tekniske anlegg. Vedkommende fikk gjerne betegnelsen kommuneingeniør.

1. januar 1966 trådte det en ny bygningslov i kraft, og for første gang ble bygningsloven gjeldende for hele landet. I stedet for bygnings- og reguleringskommisjoner skulle nå kommunestyret velge et bygningsråd som skulle foreta politisk behandling av plan- og byggesaker. Dette førte til ytterligere behov for administrasjon, og kommuneingeniører ble nå ansatt også i flere små kommuner.
Mendelejevbreen

:*Se også: [[Mendeleevbreen]] i Antarktis.*
**Mendelejevbreen** eller ***Mendeleevbreen*** er en 8 km lang og 15 km² stor isbre helt sør på Spitsbergen, Svalbard, i fjellområdet i nordlige Sørkapp Land. Breen strekker seg fra Fredfonna (videre Vasilievbreen) og Isryggen (497 m) i sør, til havet i Brepollen innerst i Hornsund-fjorden i nord, like øst for Starostinfjellet (563 m). Mendeleevbreen er både en massiv innlandsbre i sør og en utløper til hav i nord, med en morene langs Starostinfjellet i nordvest. 

Regnet fra nord og med klokken har den sidebreene Signybreen og Grobreen i nordøst, Fredfonna i sørøst, Austjøkulen i sørvest, og Jakobstigen og Smaleggbreen i nordvest mot Starostin-massivet.

Samarinbreen har sitt navn etter den russiskske kjemikeren Dimitrij Ivanovitsj Mendelejev, som formulerte det periodiske system i kjemi.
Philippe Douste-Blazy

**Philippe Douste-Blazy** (født 1953) er en fransk lege og politiker. Han tilhørte først Union pour la Démocratie Française, senere Union pour un mouvement populaire (UMP). Han har vært helseminister, kulturminister og utenriksminister i Frankrike og er siden 2008 visegeneralsekretær i FN.

Douste-Blazy er utdannet lege. Han arbeidet ved Université de Toulouse der han i 1988 ble professor i medisin. 

I 1989 ble han innvalgt i Europaparlamentet og samme år ble han ordfører i Lourdes. Han ble i 1997 første gang innvalgt i Frankrikes nasjonalforsamling. Douste-Blazy har hatt en rekke ministerposter. Han har vært helseminister i to perioder, først 1993 til 1995 og deretter 2004 til 2005. Fra 2005 til 2007 var han utenriksminister.

Douste-Blazy ble i 2008 utnevnt til FNs spesialrådgiver for innovativ finansiering av utvikling og formann i Unitaid. Han har rang av visegeneralsekretær. I denne posten har han vært forkjemper for solidaritetsskatter, som kan innbringe midler til kjøp av medisiner mot hiv/aids, malaria og tuberkulose.

Kong Harald utnevnte i 2014 Douste-Blazy til kommandør av Den Kongelige Norske Fortjenstorden «for fortjenstfullt virke for fremme av helseomsorg internasjonalt.»

## Referanser


## Eksterne lenker
* 
* 
* Biografi, Frankrikes nasjonalforsamling
Tisias

* se systematisk inndeling

***Tisias*** er en slekt av sommerfugler som tilhører familien smygere (Hesperiidae).

## Utseende
Ganske store (vingespenn ca. 50 millimeter), kraftige, brune smygere. Forvingene er nokså spisse. Oversiden er brun med hvite flekker, undersiden har gjerne noen lyse felter.

## Levevis
Larvene lever på gress.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Calpodini Clark, 1948  
**************** Slekten *Tisias* Godman, 1901
***************** *[[Tisias caesena]]* (Hewitson, 1867)
***************** *[[Tisias carystoides]]* Nicolay, 1980
***************** *[[Tisias lesueur]]* (Latreille, 1824)
***************** *[[Tisias myna]]* (Mabille, 1889)
***************** *[[Tisias quadrata]]* (Herrich-Schäffer, 1869)
***************** *[[Tisias rinda]]* Evans, 1955

## Kilder
* Brower, A.V.Z. & Warren, A. (2007) *Tisias* på *Tree of life* http://tolweb.org/Tisias/
* Markku Savela's Lepidoptera and some other life forms: Sjekkliste over artene. Hentet 1.10. 2012.

## Eksterne lenker
* 
* Butterflies of America - *Tisias* spp. http://www.butterfliesofamerica.com/L/t/Tisias_a.htm
Paulus’ omvendelse

**Paulus’ omvendelse** (italiensk: *Conversione di San Paolo*, «omvendelse på veien til San Paolo») er et maleri fra 1600-1601 av den italienske maleren Caravaggio. Maleriet viser Apostelen Paulus` omvendelse, slik denne er beskrevet i *[[Apostlenes gjerninger]]*.

Maleriet ble bestilt av en Tiberio Cerasi for å utsmykke det som nå er kjent som Cerasikapellet i kirken Santa Maria del Popolo i Roma. Cerasi bestilte samtidig et annet maleri av Caravaggio, *[[Peters korsfestelse]]*, som henger rett ved siden av. Et annet maleri av Antonio Carracci ble også bestilt; *Jomfru Marias himmelfart*. 
## Se også
* Festdagen Pålsmesse
## Referanser


## Eksterne lenker
* 
*Boston College: Caravaggio: ''The Conversion on the Road to Damascus''
Per Hess

**Per Hess** (født 20. januar 1946 i Kongsberg) er en norsk billedkunstner. 

Han er utdannet ved Statens håndverks- og kunstindustriskole (1970–1973) og senere ved Statens kunstakademi (1973–1979). Hans første utstilling var i 1968, og han har deltatt en rekke ganger på Statens Høstutstilling. I 2013 deltok han på *55. Biennale di Venezia*, i 2017 på Open Borders under *57. Biennale di Venezia* og i 2024 på Beyond Boundaries under *60. Biennale di Venezia*. 

Hess har hatt flere soloutstillinger som «Øyeporten», Galleri Gimle, Oslo, 1991. «Fargebilder», Galleri LNM, Oslo, 1993. «Specially Coloured», Kongsberg Kunstforening, 1999. «White Border», Kunstnersenteret i Buskerud, Drammen, 2001. «Down to Business», LNM, 2004.
«White Wash», Hå gamle prestegard, Jæren, 2005. «Monet - Money», Galleri1, Sandvika, 2010 og utstillingen «White Is the New Black», Galleri GAD, Oslo, 2012.

Hans verker er innkjøpt av en rekke offentlige og private samlinger som Rikshospitalet, Radiumhospitalet, Universitetet i Oslo og Universitetet i Stavanger. Dette omfatter blant annet en gulvistallasjon i 1-4 etg. i Institutt for informatikk, Universitetet i Oslo, 1988. En serie på 16 veggmalerier, «Via»,  Rikshospitalet 1998-2000. «Frø», Rikshospitalets mest omfattende installasjon plassert i gulv, vegg, tak over hele sykehuset, 1996-2000 og serien «Bridges»,  Politihuset i Drammen, 2001. 

Han har også arbeidet som faglig leder og kurator  for en rekke kunstprosjekter i det offentlige rom,  

Hess har hatt styreverv i Norske billedkunstneres fagorganisasjon, Bildende Kunstneres Styre, Billedkunstnerne i Oslo og Akershus, Trafo Kunstnerhus, Oslo og vært redaktør av Billedkunst. Hess er medlem av Norske billedkunstnere og Landsforeningen Norske Malere. Han er bosatt i Oslo.

## Referanser


## Eksterne lenker
* 
* Per Hess på Listen.no
* Per Hess - Norsk kunstnerleksikon
The Zodiac Killer (film)

***The Zodiac Killer*** er en amerikansk thriller fra 1971 regissert av Tom Hanson. Filmen tar utgangspunktet i Zodiac-morderens som herjet i California på slutten av 1960-tallet og begynnelsen på 1970-tallet. Skuespillerne inkluderer blant annet Hal Reed, Bob Jones og Ray Lynch.

*The Zodiac Killer* ble lagd på et svært lavt budsjett. Den ble lagt på den tiden som morderen fremdeles var aktiv.

## Handling
Filmen er en svært fiktiv fortelling om en periode i livet til Zodiac Killer. Filmen følger drapsmannen, og en venn, Grover. Men Grover får etter hvert et stort nervøst sammenbrudd på grunn av alle omveltningene i livet hans som følge av hans skilsmisse fra hans kone. I tillegg nektes Grover muligheten til å besøke datteren sin etter skilsmissen. Når han tar datteren sin som gissel, blir politiet tilkalt. 

Grover forsøker å flykte fra området, og får øye på ett avis-oppslag som kunngjør et nylig drap utført av Zodiac Killer. I galskap angir han seg selv Zodiac Killer, og lar datteren sin gå. Politiet skyter ham, og han blir drept. Resten av filmen følger den virkelige Zodiac Killer. Dødsfallet til vennen hans får ham til å kontakte politiet for å kunngjøre at mannen de myrdet ikke var den virkelige Zodiac Killer, og Zodiac begår deretter flere nye mord.

## Referanser


## Eksterne lenker
*
Southwest Research Institute

**Southwest Research Institute**, forkortet **SwRI**, er et av de eldste og største uavhengige, ikke-kommersielle forsknings- og utviklingsinstituttene i USA. Hovedkontoret ligger i San Antonio i Texas.

## Referanser


## Eksterne lenker
*  
*  50-tal Videoklipp fra virksomheten
*  Årsrapporter Fra de ulike virksomhetene
*  Tekniske publikasjoner og forskningsresultater
Holterhallen

**Holterhallen** (**HIF-hallen**) eies og driftes av Holter Idrettsforening, og ligger på Holter i Nannestad kommune, Akershus. Hallen ble bygget på dugnad og ble ferdigstilt i 1991. Hallen er en del av Holter stadion (Vestlykkja 60, 2034 Holter).

Holter idrettsforening har siden hallen var ferdigstilt fått kommunal støtte til drift av hallen fra Nannestad kommune.
The Zodiac (film)

***The Zodiac*** er en amerikansk kriminal-thriller fra 2005 regissert av Alexander Bulkley. Filmen tar utgangspunkt i Zodiac-morderens forbrytelser sent på 1960-tallet og i starten på 1970-tallet i California. De ledende rollene spilles av Justin Chambers, Robin Tunney og Rory Culkin.

## Handlingsreferat
To tenåringer blir skutt og drept i California den 20. desember 1968, og området lever i frykt for en ukjent seriemorder. Politi-etterforsker Matt Parish blir tildelt denne saken. Med få ledetråder blir saken stående uløst. Seks måneder senere, den 4. juli, slår Zodiac til igjen. Denne gangen skyter han ned et par ved en forlatt parkeringsplass. Bare en time etter denne skytingen mottar et politi-kammer en anonym samtale som tilstår drapene som nettopp har funnet sted. Noen få dager senere mottar flere aviser i California brev skrevet i kode, som truer med at 12 personer til kommer til å dø med mindre de tre avisene går med på å publisere det kodede brevet de nettopp har mottatt på førstesidene deres. 

Morderen påstår at dersom noen klarer å tyde alle beskjedene hans, vil hans sanne identitet bli avslørt. Det blir en besettelse for Matt Parish å løse saken. Han tilbringer all sin tid med de kodede arkene, skisser av drapsmannen og forskjellige rapporter. Når Matt Parish mottar flere anonyme samtaler og krypterte brev, tror han at han endelig ha funnet en mistenkt. Han velger å gå imot ordre fra hans sjef, Frank Perkins, i sin jakt etter seriemorderen. Men når han stormer inn i den mistenktes hus, viser det seg snart at beskyldningene hans ikke stemmer fordi denne mannen han anklager ikke har noe som helst å gjøre med drapene. Politiet hører senere om flere drap, men etterforskningen kommer ikke i nærheten av å bli løst. 

## Skuespillere
* Justin Chambers som etterforsker Matt Parish.
* Robin Tunney som Laura Parish. Matt Parish's kone.
* Rory Culkin som Johnny Parish (sønnen til Matt og Laura Parish)
* Shelby Alexis Irey som Bobbie. Johnny's kjæreste.
* Philip Baker Hall som politi-sjef Frank Perkin.
* Brian Bloom gir stemme til Zodiac-morderen. Hans stemme blir hørt gjennom filmen via telefon-samtaler eller brev.
* Brad Henke som Bill Gregory.
* Rex Linn som Jim Martinez
* William Mapother som Dale Coverling. En nyhetsreporter.

## Eksterne lenker
*
Suverenitetsprinsippet

**Suverenitetsprinsippet** er et folkerettslig prinsipp som innebærer at alle stater er suverene og likeverdige. Prinsippet er grunnleggende for folkeretten og er en av årsakene til forskjellene mellom folkerett og nasjonal rett. Prinsippet gjør nemlig at det ikke kan eksistere noen internasjonal lovgivende, utøvende og dømmende makt som har myndighet til å binde statene.

Statenes suverenitet er absolutt med noen få begrensninger, hovedsakelig folkerettslig sedvane eller ved at de selv velger å la seg binde av flertallsvedtak e.l.

## Kilder
* Hva er folkerett, FN-sambandet
Sissel Falck-Jørgensen

**Sissel Müller Falck-Jørgensen** (født 1940) er en norsk tidligere friidrettsutøver fra Oslo. Hun fikk kongepokalen under NM i 1960 etter ny mesterskapsrekord i lengdehopp med 5,48 m. Hun slo da sin egen rekord fra året før. Hun representerte Høybråten og Stovner Idrettslag.

Hun vant sin første NM-medalje med sølv i 1957. I 1960 kom Falck-Jørgensen Ingebretsen til NM den 12. til 14. august som nybakt norsk rekordholder. På Bislett stadion den 4. august hadde hun flyttet rekorden hele 30 cm til 5,75 meter. 

## Medaljer i norske mesterskap

## Referanser
Kawasaki Z1300

**Kawasaki Z1300** var en vannavkjølt seks-sylindret 1300&nbsp;cc touring-motorsykkel som ble produsert av Kawasaki mellom 1979 og 1989 i USA. 

Kawasaki Z1300 kom på markedet i 1979, og ble vist første gang på motorsykkelmesse senhøsten 1978.
6 sylindret vannavkjølt 12 ventilert motor med kardangtrekk. Med 120 hester var Z 1300 da verdens kraftigste
serieproduserte motorsykkel. Den hadde en topphastighet på ca 230 km. Tørrvekten var hele 294 kg. 27 liters tank.
Den ble oppgradert med fuel-injection i 1984 og fikk ytterligere 10 hk mer,til 130 hk. Betegnelse ble Z 1300 DFI.
I 1989 ble det produsert 200 stk til det tyske markedet og betegnelsen ble Z 1300 DFI Legendary Six.
Johannes Wahlström

**Johannes Wahlström**, egentlig **Johann Wahlström** (født 14. september 1981 i Israel) er en svensk medieviter og journalist, som er redaktør for kulturtidsskriftet *[[Tromb]]*. Han er best kjent som WikiLeaks' talsmann i Skandinavia, som styrte skandinaviske mediers tilgang til publiseringen av USAs diplomatmeldinger i 2010–2011.

Wahlström er sønn av Israel Shamir, og er oppvokst i Jaffa, Moskva og Stockholm. Han har siden 2005 bodd i Sverige, og arbeidet for *[[Aftonbladet]]*, *[[Svenska Dagbladet]]*, *[[Verdens Gang]]*, og *[[Dokument inifrån]]* på Sveriges Television.

## Referanser
Eimskip

**Eimskip**, egentlig **Eimskipafélag Íslands**, er et islandsk rederi etablert i 1914. Det har hovedkontor i Reykjavík. 

Eimskip er Islands eldste rederi. Det konsentrerte seg lenge om transport til og fra Island, men er i dag engasjert i transport verden over. Selskapet har kontorer i 17 land.

## Eksterne lenker
*
VOF de Kunst

**VOF de Kunst** også kjent som **The Art Company** er ei nederlandsk popgruppe. Gruppa hadde enkelte hits på 1980-tallet, men gikk senere over til å synge barnesanger på nederlandsk. 

## Opprinnelsen
I 1983 startet gruppa med tolv medlemmer i Tilburg. Deres første singel *Suzanne* gikk rett inn på førsteplass på den nasjonale Mega Top 50-lista, men forøvrig ikke på den nasjonale Top 40-lista. Sangen ble oversatt til engelsk («Susanna») og gitt ut i noen utvalgte land, blant andre Norge, hvor den også ble en stor hitt. I 1984 kom gruppas andre singel *Oude liefde roest niet*, som også ble en nasjonal hitt.

## Europa turne
Gruppa konsentrerte seg deretter om engelskspråklig materiale. Det ble gitt ut enkelte engelskspråklige album og gruppa dro på Europa-turne under navnet The Art Company. I 1987 gikk gruppa igjen tilbake til nederlandsk. Singelen *Een kopje koffie*, skrevet av Eirk van Muiswinkel, ble straks en stor hitt i Nederland. 

## Barnesanger
Som en hyllest til dikteren og barnebokforfatteren Annie M.G. Schmidt ga VOF de Kunst ut et album med musikk satte dikt av forfatteren i 1990. CD-en *Dikkertje Dap* ble en stor suksess og var i et år å finne på den nasjonale album Top 100. Gruppa spilte også i noen sesonger av den nederlandske versjonen av Sesam Stasjon. I de kommende årene ga gruppa ut flere album, blant andre et Sinterklaas-album med Sinterklaas-sanger. Fra 1995 turnerte VOF de Kunst Nederland rundt med teaterforestillinger for barn og voksne. I den sammenheng har de i årenes løp samarbeidet med blant andre Erik van Muiswinkel, og barnebokforfatterne Paul van Loon, Selma Noort og Carry Slee. 

### Trivia
Bokstavene VOF i navnet VOF de Kunst er en forkortelse for **v**ennootschap **o**nder **f**irma og er den nederlandske ekvivalenten for AS (aksjeselskap). 

## Diskografi
### Album
* *Maandagmorgen 6:30*, 1983
* *Dikkertje Dap*, 1991
* *De kunst live*, 1991 (konsertalbum)
* *De lapjeskat*, 1992
* *Sinterklaasfeest met V.O.F. De Kunst*, 1993
* *De griezel CD*, 1994

### Singler
* *Suzanne*, 1983
* *Oude liefde roest niet*, 1984
* *'k Wil niet met een ander dansen*, 1984
* *Het is beter zo*, 1984
* *Één kopje koffie*, 1987
* *Waar heb ik jou meer gezien*, 1987
* *Retour Sneek*, 1988
* *De laatste meters*, 1988 (med The Skymasters)
* *Speciale aanbieding*, 1989 (med Het Goede Doel)
* *Dikkertje Dap*, 1991

## Eksterne lenker
* 
*
Sørensen og Balchen

**AS Sørensen og Balchen** er norsk firma som selger bilrekvisita og bildeler. Selskapet ble etablert som bilimportør i 1907 og har kontorer på Rosenholm.

Selskapet eier kjedekonseptet BilXtra. 36 butikker er egeneid og 41 eid av franchiser; innenfor verksteder er samtlige ca. 230 verkstedene  eid av lokale drivere. 

I 1997 ble AS Sørensen og Balchen kjøpt av Jon Melhus gjennom selskapet Otto Olsen Invest, og i 2011 solgte Otto Olsen Invest selskapet til Mekonomen AB.

Motstandsmannen Ragnar Sollie, som ledet Pelle-gruppen, arbeidet i firmaet. «Tillitsmannen i Bilarbeidernes forening, Ragnar Sollie, med dekknavnet «Pelle» hadde tidligere organisert sabotasje mot tyske kjøretøyer fra bilverkstedet Sørensen & Balchen, der han arbeidet».
## Referanser


## Eksterne lenker
* 
* bilxtra.no
Hop Basketballklubb

**Hop Basketballklubb** (Hop BBK) er en basketballklubb i Fana, Bergen som er tilsluttet Norges Basketballforbund. Klubben ble stiftet 25. april 1979 og har i 2013 ca. 200 medlemmer som spiller i aldersbestemte årsklasser. Hjemmekampene spilles i Hophallen som er en del av Hop skole. Hop BBK ble norgesmestere i klassen U16 kvinner i 2012 og 2013 samt U19 for kvinner i 2015. Fredrik Hannestad har ledet Hop Basketballklubb siden 2010.
Hop BBK arrangerte Elite Basketball Camp sommeren 2013 og 2014. I 2013 tok Hop Basketballklubb sammen med Loddefjord Idrettslag initiativ til å etablere eliteklubben Bergen Elite.

## Eksterne lenker
*
Statsterritorium

**Statsterritorium** er det territorium som er underlagt en stats jurisdiksjon. Territorium er et grunnleggende vilkår for at en stat skal eksistere som rettssubjekt i folkeretten. Territoriet innbefatter både landterritoriet, territorialvannet og luftterritoriet.
Stanley Wirak

**Stanley Wirak** (født 1950 i Kvinesdal) er en norsk politiker (Ap) som var ordfører i Sandnes kommune fra 2011 til 2023. Wirak ble valgt i et valgteknisk samarbeid mellom Ap, FrP, Sp, Sv og Pp. Arbeiderpartiet gikk frem med over 14 prosentpoeng ved kommunevalget 2015, og Wirak ble gjenvalgt som ordfører i spissen for samme konstellasjon (uten Pp som falt ut av bystyret). Han ble den første ordføreren fra Ap i Sandnes etter kommunesammenslåingen i 1965.

Wirak er utdannet siviløkonom ved Norges Handelshøyskole, der han avla eksamen i 1981. Før han utdannet seg til siviløkonom arbeidet han flere år som industriarbeider, et år hos Øglænd, tre år ved Sandnes Støperi og tre år ved Condeep anlegget i Jåttåvågen.

Etter studiene i Bergen arbeidet han i Statoil, innen økonomi og ledelse, til han gikk av med tidligpensjon i 2008. Han arbeidet ved selskapets kontorer i USA to år og et år i Aberdeen.

Han har vært innvalgt i bystyret siden 2003. Fra 2007 til 2011 var han leder av utvalg for kultur og oppvekst, samt satt i formannskapet. Tidligere har han vært medlem av Lura bydelsutvalg.

18. mai 2022 kunngjorde Wirak at han ikke vil stille til gjenvalg som ordfører i Sandnes ved kommunevalget i 2023.

## Referanser
Oddvar Holmesland

**Oddvar Holmesland** (født 11. april 1952) er en norsk litteraturviter og professor emeritus i engelsk litteratur ved Universitetet i Agder. 

## Eksterne lenker
* 
* 
* Presentasjon av Holmesland  hos Universitetet i Agder
Eline Nygaard Riisnæs

**Eline Nygaard Riisnæs** (født 5. juli 1913 i Sandefjord, død 3. februar 2011 i Oslo) var en norsk konsertpianist og musikkviter ved UiO, og mor til pianisten og klaverpedagogen Anne Eline Riisnæs (1951–), og saksofonistene Knut Riisnæs (1945–2023) og Odd Riisnæs (1953–).

## Karriere
Nygaard Riisnæs studerte klaver i Oslo med klaverpedagogene Dagmar Walle-Hansen og Nils Larsen, og i Stockholm med den russiske storpianisten Simon Barrere. Hun debuterte i 1939, og spilte året etter også med Oslo-Filharmonien. I 1949 turnerte hun i USA med blant annet Kari Frisell. I norsk sammenheng må et utstrakt konsertsamarbeid med NRK nevnes. Hun underviste musikkvitenskap ved Universitetet i Oslo, og var knyttet til UiO som universitetslektor 1971, førsteamanuensis 1981–83.

## Hedresbevisninger
* Lindemanprisen 1979 
* Kongens fortjenstmedalje i gull (1983)

## Referanser


## Eksterne lenker
* 
*
Dubiella

* se systematisk inndeling

***Dubiella*** er en slekt av sommerfugler som tilhører familien smygere (Hesperiidae).

## Utseende
Middelsstore (vingespenn 30-35 millimeter), noe slanke, brune smygere. Forvingen har noen hvite flekker, bakvingen et kremfarget tverrbånd.

## Levevis
Larvene lever på gress.

## Utbredelse
Slekten er utbredt i Mellom- og Sør-Amerika, fra Nicaragua i nord til Amazonas i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Calpodini Clark, 1948  
**************** Slekten *Dubiella* Evans, 1936
***************** *[[Dubiella dubia]]* (Stoll, 1781)
***************** *[[Dubiella fiscella]]* (Hewitson, 1877)

## Kilder
* Brower, A.V.Z. & Warren, A. (2007) *Dubiella* på *Tree of life* http://tolweb.org/Dubiella/
* Markku Savela's Lepidoptera and some other life forms: Sjekkliste over artene. Hentet 1.10. 2012.

## Eksterne lenker
* 
* Butterflies of America - *Dubiella* spp. http://www.butterfliesofamerica.com/L/t/Dubiella_a.htm
Stuptindbreen

**Stuptindbreen** er en 3 km lang og 4 km² stor isbre langt sør på Spitsbergen, Svalbard, i fjellområdet i sørlige Sørkapp Land. Breen strekker seg fra fjellet Stuptinden (843 m) like vest for Austjøkulen, og vestover ned fjellsiden til Samarinbreen som er dens eneste tilstøtende isbre. Tilstøtende fjell er Stuptinden og Tverraksla (691 m) i nord, og Vestjøkulnuten (583 m) i sør.

Breen har navn etter Stuptinden.

## Referanser
Vestjøkulen

**Vestjøkulen** er en 4 km lang og 12 km² stor isbre helt sør på Spitsbergen, Svalbard, i fjellområdet i sørlige Sørkapp Land. Breens lengderetning er orientert nord-sør og strekker seg fra Mefonna i sør til Samarinbreen i vest, og er en innlands forbindelsesbre mellom disse to samt Austjøkulen i øst og den vesle Stuptindbreen i nord - sentralt plassert i Sørkapp Land. Omkringliggende avgrensnende fjell omfatter fra nord og med klokken, Steinhatten (755 m), Hjelmen (849 m), Knattberget, Austernebba (759 m), Vesternebba (686 m) og Mefonntoppane (612-781 m) i sørøst, mens vestsiden er relativt åpen ut mot Samarinbreen. 

Midt i breen er det to små innsjøer à om lag 100 meters lengde hver.

Navnet betyr «den vestlige breen», til skille fra Austjøkulen på andre siden av fjellryggen.

## Referanser
Anne Eline Riisnæs

**Anne Eline Riisnæs** (født 1951) er en norsk pianist og klaverpedagog.

## Karriere
Riisnæs debuterte i Oslo 1977 og året etter avla hun diplomeksamen ved Norges musikkhøgskole. Hun studerte senere i Wien, Østerrike og har hatt mange konserter både i Norge og internationalt, både som solist og akkompagnatør. Hun har vært solist med både Oslo Filharmoniske Orkester og Bergen Filharmoniske Orkester, og symfoniorkestrene i Trondheim og Stavanger. Foruten en rekke opptak i NRK, har hun flere skolekonsertturneer for Rikskonsertene. I de senere årene har hun engasjert seg i oppføringspraksis, og spiller også hammerklaver. Hun har mottatt en rekke offentlige og private stipendier.

Riisnæs er førsteamanuensis emerita ved Institutt for musikkvitenskap, Universitetet i Oslo, og ved Norges musikkhøgskole, og platedebuterete med *Return* der hun spilte Sonate nr 62 i Ess-dur av Joseph Haydn, Fantasier op. 116 av Johannes Brahms, Sonate op. 1 av Alban Berg og Preludier av George Gershwin.

## Diskografi
* 2011: *Return* (OffTheRecords), med Sonate nr 62 i Ess-dur av Joseph Haydn, Fantasier op. 116 av Johannes Brahms, Sonate op. 1 av Alban Berg og Preludier av George Gershwin
* 2010: *Oboe Sonatas*, med Brynjar Hoff

## Referanser


## Eksterne lenker
*
Kvithettbreen

**Kvithettbreen** er en 2,5&nbsp;km lang og 4&nbsp;km² stor isbre langt sør på Spitsbergen, Svalbard, i fjellområdet i sørlige Sørkapp Land. Breen strekker seg fra Vasilevbreen i øst til  Mefonna i vest, og er en innlands forbindelsesbre mellom disse. Omkringliggende avgrensninger omfatter Snøkrossen (767 m) i nord, Gråtinden (722 m) i øst, og Kvithetta (728 m) i sørvest og det karakteristiske fjellet Haitanna (932 m) i sør.

Regnet fra nord og med klokken har den sidebreene Kronglebreen via Achmatovskaret, Brattkneikbreen, Leifbreen, samt de store breene Olsokbreen og Mefonna i henholdsvis sørvest og nordvest.

Breen har navn etter fjellet Kvithetta.

## Referanser
Gratulerer med dagen

***Gratulerer med dagen*** er et musikkalbum med Frank Aleksandersen, utgitt i 2002. Albumet er produsert av Frank og Per Sveinson.

## Sporliste

# «Rett fra hjertet» (F. Aleksandersen/Vie/Bendiksen/Thorbjørnsen)
# «En hyllest til livet» (F. Aleksandersen)
# «Si det som det er» (F. Aleksandersen)
# «Under samme sol» (F. Aleksandersen)
# «Ekte kjærlighet» (F. Aleksandersen/Vie/Bendiksen/Thorbjørnsen)
# «Dele med deg» (F. Aleksandersen)
# «På nye spor» (F. Aleksandersen)
# «Stillhet» (Vie)
# «Stillhetens vinder» (F. Aleksandersen)
# «Med ryggen til sola» (F. Aleksandersen)
# «Tomorrow Is Promised to No One» (F. Aleksandersen/Tangstad)
# «Who Needs to Worry» (F. Aleksandersen/Tangstad)
# «Gratulerer med dagen!» (F. Aleksandersen/Vie)
# «Alt skal bli så bra» (Thorbjørnsen/Vie)
# «Jordbærsteder» (F. Aleksandersen/R. Aleksandersen)
# «Always» (F. Aleksandersen/Tangstad)
## Medvirkende
* Frank Aleksandersen - sang, gitar, trommer, produsent, låtskriver
* Einar Thorbjørnsen - tangenter, bass, låtskriver
* Håvar Bendiksen - gitarer, låtskriver
* Aina Tangstad - låtskriver, kor, sang
* Per Sveinson - produsent
* Per Vie - tegning, låtskriver
Kronglebreen

**Kronglebreen** er en 3 km lang og 5 km² stor isbre som i realiteten er den vestre delen av Vasilievbreen, langt sør på Spitsbergen, Svalbard, i fjellområdet i sørlige Sørkapp Land. Breen glir direkte over i Vasilevbreen i øst og strekker seg over til Mefonna i vest, og er en innlands forbindelsesbre mellom disse. Via Achmatovskaret er den også forbundet med den vesle Kvithettbreen i sør.  Omkringliggende avgrensninger omfatter Kronglefjellet (881 m) i nord, Tvillingsåtene (549 m) i nordøst, Gråtinden (722 m) i sør og Snøkrossen (727 m) i sørvest. Avgrensningen av breen er uklar da en rekke nunatakker og sidearmer av breen forbinder de nevnte breene. 

Breen har fått navnet på grunn av den kronglete formen.

## Referanser
Fazlur Khan

**Fazlur Rahman Khan** (født 3. april 1929 i Dhaka i Britisk India, død 27. mars 1982 i Jidda i Saudi-Arabia) var en bygningsingeniør og arkitekt. Khan er mest kjent for å ha designet Willis Tower - USAs høyeste bygning (og var verdens høyeste i mange år), og John Hancock Center, en 100-etasjers bygning i Chicago. Khan regnes som den største bygningsingeniøren i det 20. århundre, og han har fått kallenavnet «Bygningsingeniørenes Einstein». Fazlur Khan har også designet bygninger i Midtøsten, som for eksempel Hajj-Terminalen i Jidda i Saudi-Arabia.

Fazlur Rahman Khan ble født den 3. april 1929 i Dhaka i nåtidens Bangladesh, sønn av Khan Bahadur Abdur Rahman Khan. Han vokste opp i Bhandarikandii, en liten by nær Dhaka.

## Utdanning

Fazlur Khan studerte som sivilingeniør ved Bengal Engineering College, og tok en bachelor-grad ved Ahsanullah Engineering College. I 1952 dro han til USA, der han studerte ved University of Illinois at Urbana-Champaign. Senere tok Khan to mastergrader i sivilingeniøring og en doktorgrad som bygningsingeniør.

I 1955 fikk Khan jobb hos arkitektfirmaet Skidmore, Owings & Merrill (SOM), og slo seg ned i Chicago i Illinois. Han ble senere kjent for tube-designet han hadde brukt i John Hancock Center, og senere i Willis Tower.

## Karriere

Konstruksjonen av John Hancock Center startet i 1965, og fem år senere, i 1970, sto bygningen ferdig. Det var den høyeste bygningen i verden utenfor New York City, og var hele 344 meter høy, (459 m med antennene på toppen).

Khan er mest kjent for å ha designet Sears Tower, (nå Willis Tower) en 108-etasjers skyskraper i Chicago. Konstruksjonen startet i 1970, og var ferdig i 1973. Sears Tower var da ikke bare USAs høyeste bygning, men verdens høyeste også. Skyskraperen raget hele 442 meter over bakken, (527 m med antennene på toppen). Sears Tower var verdens høyeste bygning fra 1973 til 1998, da Petronas Twin Towers i Malaysia sto ferdig, og var 451 meter høyt. Det har vært store diskusjoner om hvilken av de to bygningene som var høyest, men det ble konkludert at Petronas Towers var de høyeste, ettersom antennene på Sears Tower ikke gjaldt, siden de egentlig ikke var en del av bygningen. Spirene på toppen av Petronas Towers derimot, regnes som en del av bygningene, og derfor er Petronas Towers høyest.

## Liste over bygninger

Dette er noen av bygningene Khan har arbeidet med eller designet:
* DeWitt-Chestnut Apartments, Chicago, 1963
* Brunswick Building, Chicago, 1965
* John Hancock Center, Chicago, 1965-1969
* One Shell Square, New Orleans, Louisiana, 1972
* 140 William Street, Melbourne, 1972
* Sears Tower, Chicago, 1970-1973
* Hajj Terminal, King Abdulaziz International Airport, Jidda, Saudi-Arabia, 1974-1980

## Død
Fazlur Khan døde av hjerteinfarkt den 27. mars 1982, mens han var på ferie i Jidda i Saudi-Arabia. Kroppen hans ble sendt til USA og gravlagt i Chicago.

## Referanser